แม่ทัพใหม่...กลุ่มประกันธนชาต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ด้วยความที่มีบริษัทแม่เป็นธนาคารธนชาต และในเวลาอีกไม่นานก็จะมีธนาคารนครหลวงไทยมาผนวกร่วมกันอีก
ล่าสุดกลุ่มธนชาตเปิดตัวกรรมการผู้จัดการคนใหม่ ทั้ง “พีระพัฒน์ เมฆสิงห์วี” กรรมการผู้จัดการ บริษัท ธนชาตประกันภัย และ “วิจักษณ์ ประดิษฐวณิช” กรรมการผู้จัดการ บริษัท ธนชาตประกันชีวิต ตั้งเป้ายอดขายรวม 1 หมื่นล้านบาท โดยเฉพาะขายผ่านแบงก์แอสชัวรันส์ 
พีระพัฒน์ กล่าวว่า ปีนี้ตั้งเป้าเบี้ยรับรวมไว้ที่ 4,000 ล้านบาท ติดอันดับ 1 ใน 10 ของอุตสาหรรม โดยเน้นขายผ่านช่องทางแบงก์แอสชัวรันส์เป็นหลักถึง 3,400 ล้านบาท หรือเติบโต 153% ส่วนที่เหลือก็เป็นช่องทางอื่น และตั้งเป้าทำกำไรให้ได้ 120 ล้านบาท แต่เนื่องจากในช่วง 5 เดือนแรกที่ผ่านมา ได้เบี้ยมาแล้ว 1,500 ล้านบาท และมีกำไรแล้วประมาณ 170 ล้านบาท ในเดือน มิ.ย.นี้ อาจต้องมีการมาดูตัวเลขกันใหม่ 
สำหรับกลยุทธ์ในปีนี้ บริษัทหลีกเลี่ยงการแข่งขันด้านราคา มีการกำหนดราคาของสินค้าแต่ละแบบพิจารณาจากข้อมูลสถิติประวัติการขับขี่ของแต่ละกลุ่มลูกค้า โดยมีนโยบายลูกค้าที่มีประวัติการขับขี่ดี ก็จะได้รับการเสนอเบี้ยที่ประหยัดกว่าปกติ 
รวมถึงได้รับสิทธิประโยชน์พิเศษเพื่อเป็นการคืนกำไรให้กับลูกค้าอีกด้วย พร้อมกันนั้นยังเน้นพัฒนาคุณภาพการให้บริการด้านสินไหมรถยนต์ เน้นเรื่องความรวดเร็วในการเข้าถึงจุดเกิดเหตุ รวมถึงการนำระบบเคลม ออนไลน์ มาใช้กับอู่ในเครือ มีการจัดตั้งทีมงานตรวจสอบและติดตามสถานการณ์ซ่อมและกำหนดเวลาเสร็จที่ชัดเจนเพื่อแจ้งลูกค้า 
ทั้งนี้ ฝ่ายขายของธนาคารก็มีใบอนุญาตนายหน้าที่ขายได้ทั้งวินาศภัยและชีวิตพร้อมอยู่แล้วประมาณ 3,000 คน 
โดยไตรมาสแรกที่ผ่านมา ธนชาตประกันภัยมีเบี้ยรับรวม 937 ล้านบาท เติบโต 27% มีกำไรจากการดำเนินงาน 76 ล้านบาท เพิ่มขึ้น 590% เมื่อเทียบกับช่วงเดียวกันของปีก่อน และมีอัตราส่วนเงินกองทุนยู่ที่ระดับ 368%หรือมีประมาณ 1,300 ล้านบาท ขณะที่กฎหมายกำหนดไว้แค่ 150% เท่านั้น
***มีลูกค้าที่ได้รับผลกระทบจากการชุมนุมบ้างหรือเปล่า ?
/// ก็มีลูกค้าอยู่ 3 รายที่ทำประกันภัยก่อการร้ายเอาไว้ คือ ที่ธนาคารธนชาต สาขาพระราม 4 ค่าเสียหายประมาณ 8 แสนบาท สาขาเซ็นทรัลเวิลด์ ค่าเสียหายประมาณ 3 ล้านบาท และในส่วนของร้านคริสตัล ซิมโฟนี ที่อยู่ในเซ็นทรับเวิลด์ อีก 8 ล้านบาท ซึ่งเกือบ 100% เราส่งงานไปให้ประกันภัยต่อในต่างประเทศรับความเสี่ยงแทนอยู่แล้ว จึงไม่กระทบต่อฐานะการเงิน โดยปัจจุบันเรามีลูกค้ารายใหญ่ที่ทำประกันภัยก่อการรายอยู่ที่ 14 ราย มีทุนประกันรวมกันอยู่ที่ 1.1 หมื่นล้านบาท และรับประกันไว้เองเพียง 0.12% เท่านั้น
ส่วนลูกค้ารายย่อยอีกประมาณ 20 กรมธรรม์ ที่ได้รับผลกระทบและทำเฉพาะประกันภัยทรัพย์สินนั้น แม้จะไม่ได้รับความคุ้มครอง แต่ทางบริษัทและสมาคมประกันวินาศภัยกำลังคุยกันอยู่ว่าจะให้ความช่วยเหลือลูกค้ากลุ่มนี้ได้อย่างไรบ้าง
พีรพัฒน์ กล่าวว่า ความร่วมมือกับธนาคารนครหลวงไทยคงต้องมีแน่ เพราะธนาคารนครหลวงไทยก็มีสาขาประมาณ 400 แห่ง จึงเป็นโอกาสที่มโหฬารมาก หากเราสามารถนำสินค้าไปขายผ่านธนาคารนครหลวงไทยได้ ซึ่งตอนนี้ฝ่ายบริหารของทั้งธนาคารธนชาตและธนาคารนครหลวงไทยกำลังคุยกันอยู่ และคาดว่าจะเป็นรูปเป็นร่างได้ภายในปีนี้